Document ID: /roh_data/filtered/fineweb-2-filterrobots_roh.jsonl.gz/24268

Ord il moni
Tschappar l'occasiun pil cavez! tratga il cusseglier naziunal Artur Aebi dalla PPS. El organisescha in tête à tête romantic cun ina secretaria dalla PS en ina suita dil Parkhotel Federal. La sort denton manegia buc bein cun el ed aunc pli pauc cun siu assistent Willy Waser. El secavistrescha pli ditg e pli fetg en stgisas e manzegnas e manevrescha aschia Waser e sesez en grondas difficultads. Aebi emprova da zuppentar sia affera malgartegiada cun tut ils rampins - avon sia dunna, in directur dil hotel disfidont e buc il davos avon in detectiv ch'ei savens senza schientscha. Ei dat ulteriuras cumplicaziuns cura ch'igl um dalla secretaria arriva, ed il camerier Max nezegia la situaziun fatala per seprofitar finanzialmein.